ลาบานูน

**ลาบานูน** () เป็นวงดนตรีสัญชาติไทยมุสลิมจากอิสลามวิทยาลัยแห่งประเทศไทย เกิดจากการเข้าร่วมประกวดในโครงการฮอตเวฟมิวสิกอวอร์ดส์ และผ่านเข้าไปในรอบ 10 วงสุดท้าย ธเนศ วรากุลนุเคราะห์ จากค่ายมิวสิค บั๊กส์ หนึ่งในคณะกรรมการตัดสินจึงชักชวนพวกเขามาร่วมงาน ลาบานูนมีผลงานอัลบั้มเพลงทั้งหมด 9 อัลบั้ม ได้แก่ *นมสด* (พ.ศ. 2541), *191* (พ.ศ. 2542), *คนตัวดำ* (พ.ศ. 2545), *Clear* (พ.ศ. 2546), *สยามเซ็นเตอร์* (พ.ศ. 2548), *24 ชั่วโมง* (พ.ศ. 2549), *Keep Rocking* (พ.ศ. 2556), *N.E.W.S.* (2559) และ *Delivery* (2564) หลังจากพักงานดนตรี ในปี พ.ศ. 2557 พวกเขาย้ายมาอยู่สังกัดจีนี่ เรคคอร์ด และออกซิงเกิลทั้งหมด 5 เพลงคือ "ศึกษานารี" "พลังงานจน" "เชือกวิเศษ" "แพ้ทาง" และ "พนักงานดับเพลิง" ซึ่งทั้งหมดจะอยู่ในอัลบั้มใหม่ชื่อว่า *N.E.W.S.* (พ.ศ. 2559)

ลาบานูน เป็นภาษาอาหรับ  แปลว่า "นมสด" เนื่องจากพวกเขาต้องการทำเพลงให้ออกมาเรียบง่ายเหมือนนม ด้วยเหตุนี้วงจึงมีเครื่องดนตรีเพียงสามชิ้น และชื่อของวงสะท้อนความเป็นอาหรับในเพลงของวงด้วย

## ประวัติ
เมธี อนันต์ และสมพร เรียนด้วยกันที่โรงเรียนอิสลามวิทยาลัยแห่งประเทศไทย ก่อตั้งวงดนตรีชื่อ ลาบานูน เข้าประกวดดนตรีในรายการของฮอตเวฟ และเข้ารอบ 10 วงสุดท้าย ต่อมา ได้รับการชักชวนให้ทำเพลงกับค่ายมิวสิกบั๊กส์ ชื่อวงลาบานูน เป็นภาษาอาหรับ  แปลว่า "นมสด" เนื่องจากพวกเขาต้องการทำเพลงให้ออกมาเรียบง่ายเหมือนนมรสจืด ด้วยเหตุนี้วงจึงมีเครื่องดนตรีเพียงสามชิ้น และชื่อวงสะท้อนความเป็นอาหรับในเพลงของวง

ในปี พ.ศ. 2541 ลาบานูนออกอัลบั้มแรกชื่อ *นมสด* โดยมีซิงเกิลเปิดตัวคือ "ยาม" ในปี พ.ศ. 2542 ลาบานูนออกอัลบั้มชุดที่สอง *191* และมีซิงเกิล "191" และ "บังอาจรักเธอ" ที่ประสบความสำเร็จทั่วประเทศ อัลบั้มที่สามมีชื่อว่า *คนตัวดำ* วางจำหน่ายในปี พ.ศ. 2545 โดยสามอัลบั้มแรกขายได้ถึงหลักล้านชุด หลังจากนั้น ลาบานูนยังออกอัลบั้มอีกหลายอัลบั้ม ได้แก่ *Clear* (พ.ศ. 2546) *สยามเซ็นเตอร์* (พ.ศ. 2548) และ *24 ชั่วโมง* (พ.ศ. 2549) 

ในปี พ.ศ. 2549 จากการเปลี่ยนแปลงภายในโครงสร้างของค่ายและหมดสัญญากับค่าย ลาบานูนจึงประกาศพักวงชั่วคราว เมธีเข้าสมัครเป็นสมาชิกสภาองค์การบริหารส่วนจังหวัดสตูล และเป็นอาจารย์ที่คณะนิติศาสตร์ มหาวิทยาลัยหาดใหญ่ อนันต์ทำงานด้าน IT และสมพรย้ายไปตีกลองให้วงกะลา 

ในปี พ.ศ. 2555 เมธีและอนันต์ ชวนณัฐนนท์ ศรีศรานนท์ อดีตมือกลองจากวงอ็อบบลิเวียส กลับมารวมตัวกันและทำอัลบั้ม *Keep Rocking* และออกซิงเกิล "ประกันชั้น 3"

สองปีต่อมา พูนศักดิ์ จตุระบุล (อ๊อฟ) และขจรเดช พรมรักษา (กบ) จากวงบิ๊กแอส ชักชวนให้ลาบานูนย้ายมาที่ค่ายจีนี่ เรคคอร์ด และออกซิงเกิล "ศึกษานารี" ประสบสบความสำเร็จพอสมควร ซิงเกิลที่สองคือ "พลังงานจน" ซึ่งได้เปาวลี พรพิมล นักร้องลูกทุ่ง มาร่วมร้องรับเชิญให้ และมีการเผยว่าซิงเกิลที่ออกกับค่ายจีนี่จะรวมอยู่ในอัลบั้ม *N.E.W.S.*

ซิงเกิลที่สาม "เชือกวิเศษ" ได้สารัช อยู่เย็น นักฟุตบอลทีมชาติไทย มาร่วมแสดงในมิวสิกวิดีโอ ซิงเกิลประสบความสำเร็จทั่วประเทศ ทำสถิติเป็นเพลงที่ทำยอดผู้ชมในยูทูบถึง 100 ล้านครั้งเร็วที่สุดในประเทศไทย ใช้เวลา 2 เดือน และเป็นเพลงที่มีผู้เข้าชมในยูทูบมากที่สุดในประเทศไทยอีกด้วย รวมถึงได้รับรางวัลซิงเกิลฮิตแห่งปีจากงานประกาศรางวัลเดอะกีตาร์แม็กอะวอดส์ 2016 ซิงเกิลที่สี่ "แพ้ทาง" มิวสิกวิดีโอเป็นการฉลองที่ "เชือกวิเศษ" ทำยอดผู้ชมได้ 200 ล้านครั้ง โดยนำนักแสดงวัยรุ่นสาว 6 คนมาร่วมแสดงในมิวสิกวิดีโอ มิวสิกวิดีโอเพลง "แพ้ทาง" มียอดผู้ชมถึง 100 ล้านครั้งเช่นกัน ต่อมาในวันที่ 14 กรกฎาคม พ.ศ. 2559 มีประกาศว่าลาบานูนจะเปลี่ยนนักร้องนำ แต่ปรากฏว่าทางค่ายจีนี่เฉลยว่าความจริงแล้วนักร้องคนนั้นคือบริบูรณ์ จันทร์เรือง นักแสดงตลก ความจริงแล้วจะมาร่วมแสดงในมิวสิกวิดีโอเพลง "พนักงานดับเพลิง" ลาบานูนออกซิงเกิลที่หกจากอัลบั้ม ชื่อเพลง "ฉันก็คง" มิวสิกวิดีโอเผยแพร่วันที่ 11 มกราคม พ.ศ. 2560 นำแสดงโดยกมลเนตร เรืองศรี นักแสดงหญิง และณรัช วัฒนดำรงชาติ นักกีฬาโปโลน้ำทีมชาติไทย 

ในเดือนกุมภาพันธ์ พ.ศ. 2559 ชนินทร์ วรากุลนุเคราะห์ กรรมการบริษัท เพาเวอร์ เทรเซอร์ จำกัด ค่ายเพลงมิวสิคบั๊กส์ ยื่นฟ้องบริษัท จีเอ็มเอ็ม แกรมมี่ และวงลาบานูนในข้อหาละเมิดลิขสิทธิ์เพลงจากอัลบั้มเก่าทั้งหมด 7 อัลบั้ม เขาขอให้วงหยุดนำเพลงจากอัลบั้มดังกล่าวไปใช้ประโยชน์ทางการค้า เนื่องจากวงนำเพลงจากอัลบั้มดังกล่าวไปเล่นในการแสดงโดยไม่ได้รับอนุญาตไม่น้อยกว่า 10 เพลงต่อครั้ง และแสดงถึง 250 ครั้งนับตั้งแต่ปี พ.ศ. 2557 แต่ค่ายเพลงและวงได้เพิกเฉย เมธีกล่าวถึงเรื่องนี้ในบทสัมภาษณ์กับบันเทิงคมชัดลึกว่า "ถามในความรู้สึกของพวกเรา มีใครบ้าง ไม่อยากเล่นเพลงตัวเอง แต่ว่ามันมีกฎกติกาอะไรบางอย่าง เราเข้าใจในจุดนั้น แต่บางครั้ง มันก็เป็นเรื่องตลก เพลงเราแต่งเอง แต่วันหนึ่งเราร้องไม่ได้ มันก็เป็นเรื่องตลกเหมือนกันนะ" และกล่าวว่า "เราเข้าใจในเรื่องลิขสิทธิ์เป็นอย่างดี เราสามารถเล่นได้ เพราะมีการเซ็นสัญญากันของบริษัทเก่า [มิวสิคบั๊กส์] และบริษัทใหม่ [แกรมมี่] เป็นเวลา 3 ปี ซึ่งสัญญาฉบับนี้ถูกเซ็นก่อนที่ผมจะมาอยู่แกรมมี่ด้วย" และกล่าวอ้างถึงสัญญาดังกล่าวว่าตนสามารถแสดงเพลงจากอัลบั้มดังกล่าวได้จนถึงวันที่ 4 กรกฎาคม พ.ศ. 2560

ในเดือนพฤษภาคม พ.ศ.  2560 วงลาบานูนได้จัดคอนเสิร์ต ลาบานูน คอนเสิร์ต เปิดกล่อง คอนเสิร์ตครบรอบ 20 ปี แสดงในวันที่ 13 พฤษภาคม พ.ศ. 2560 ที่ อินดอร์ สเตเดียม หัวหมาก

## สมาชิก
; สมาชิกปัจจุบัน 
* เมธี อรุณ (เมธี) ร้องนำ กีตาร์ (โซโล่) เกิด 15 กันยายน 2523 เกิดที่ อำเภอแว้ง จังหวัดนราธิวาส (พ.ศ. 2541–2549, พ.ศ. 2552–ปัจจุบัน)
* อนันต์ สะมัน (อนันต์) เบส ร้องนำ (เพลง สยามสแควร์ และ กระทรวงการคอย ร่วมกับ เมธี) ร้องประสาน เกิด 6 มิถุนายน 2524 เกิดที่ อำเภอเสนางคนิคม จังหวัดอำนาจเจริญ (พ.ศ. 2541–2549, พ.ศ. 2552–ปัจจุบัน)
* ณัฐนนท์ ศรีศรานนท์ (เมย์) (ชื่อเดิมคือ ธนดล ทองอ่อน และ ณัฐนนท์ ทองอ่อน) กลอง ร้องนำ (เพลง กระทรวงการคอย ร่วมกับ เมธี) ร้องประสาน เกิด 6 สิงหาคม 2527 เกิดที่ เขตหนองจอก จังหวัดกรุงเทพมหานคร (พ.ศ. 2555–ปัจจุบัน)
; อดีตสมาชิก 
* สมพร ยูโซ๊ะ (พร, สมพร) กลอง (ย้ายไปเล่นให้วงกะลา ปัจจุบันเล่นให้วงอโศก) เกิด 20 กรกฏาคม 2521 เกิดที่ อำเภอแว้ง จังหวัดนราธิวาส (พ.ศ. 2541 - 2549)

## ผลงาน
### อัลบั้มเพลง

;*นมสด* (25 พฤษภาคม พ.ศ. 2541)
# ยาม
# หนักใจ
# Help me Please
# ไม่ใช่อย่างงั้น No No No
# เพ้อ
# อมยิ้ม
# ความรู้สึก
# รักผมเหอะ
# นมสด
# รอ

;*191* (19 กรกฎาคม พ.ศ. 2542)
# 191
# รางวัลปลอบใจ
# ถูกทุกข้อ
# เด็กวานซืน
# แอบรัก
# ลูกบอล
# บังอาจรักเธอ
# บอกแล้ว
# สามล้อ
# เพื่อน้อง

;*คนตัวดำ* (2 ตุลาคม พ.ศ. 2545)
# คนตัวดำ
# แฟนเก่า
# ใจง่าย
# Go on
# คิดในใจ
# ผู้ร้ายปากแข็ง
# อย่าลำบาก
# คนดีที่ฉันรัก
# ของเด็กเล่น
# ฝากความคิดถึง

;*Clear* (10 ธันวาคม พ.ศ. 2546)
# Missed call
# เพื่อนใหม่
# รักแท้
# ใครจะทำไม
# ไม่กล้าพอ
# พรุ่งนี้รวย
# Clear
# ซื่อ
# เหตุผลที่หายใจ
# อารีย์

;*สยามเซ็นเตอร์* (28 สิงหาคม พ.ศ. 2548)
# สยามเซ็นเตอร์
# ไม่รู้ไม่ชี้
# ปฏิทิน
# ฝันหวาน
# ไก่ทอดหาดใหญ่
# ความรักท่วมหัว
# เท่าเดิม
# รักอยู่หนใด
# โลกมีไว้เหยียบ
# เมื่อความจริงปรากฏ

;*24 ชั่วโมง* (24 ตุลาคม พ.ศ. 2549)
# สตั้นท์แมน (ตัวแสดงแทน)
# คำต้องห้าม
# สวัสดี
# ตุ๊กตาล้มลุก
# ผู้ชายบ้านนอก
# รักเธอทุกวัน
# ความดีที่ไม่อยากทำ
# เดาใจ
# บริจาคโลหิต
# หัวใจคนอื่น

;*Keep Rocking* (2 สิงหาคม พ.ศ. 2556)
# เด็กเลี้ยงแกะ
# สัญญาหน้าหนาว
# ความภักดี
# กระเพราไข่ดาว
# สายน้ำ
# อะไรก็ผิด
# นางงามจักรวาล
# Nobody's Perfect
# คำพูด(เกินจริง)จากหัวใจ
# ประกันชั้น 3

;*N.E.W.S.* (25 สิงหาคม พ.ศ. 2559)
# ศึกษานารี
# พลังงานจน (ร้องร่วมกับ เปาวลี พรพิมล)
# เชือกวิเศษ
# แพ้ทาง
# พนักงานดับเพลิง
# ฉันก็คง
# ตายดาบหน้า
# พลัดพราก
# เหนือ ใต้ ออก ตก 
# ใจกลางเมือง

;*Delivery* **(31 กรกฎาคม พ.ศ. 2564)**
# เดลิเวอรี่
#ดอกฟ้า
# คนอบอุ่น (ร้องร่วมกับ ปราโมทย์ ปาทาน)
#ยอดมนุษย์
#รักคนผิด
#โดนของ
#ผิดไหม
#กบเลือกนาย
#ท้าพายุ
#ชนะอยู่ที่ใจ
#ตายเปล่า (Bonus Track) (ร้องร่วมกับ GUNGUN)

### อัลบั้มรวมเพลงและอัลบั้มพิเศษ
;*ทรัพย์สินทางปัญญา* (พ.ศ. 2546)
#เชื่อในความฝัน ร้องร่วมกับ Big Ass, Bodyslam, Clash, Kala,  Blackhead, AB Normal, ปาล์มมี่, พีซเมกเกอร์, เสือ ธนพล, ป้าง นครินทร์, แมว จิระศักดิ์, แท็กซี่, บางแก้ว
;*One* (พ.ศ. 2547)
เป็นอัลบั้มพิเศษของลาบานูน อัลบั้มนี้ต้องการให้กำลังใจชาวไทยใน 3 จังหวัดชายแดนภาคใต้

* *One Volume 1*
#เป็นตายร้ายดี
#ยาม
#คนตัวดำ
#รักแท้
#บังอาจรักเธอ
#แอบรัก
#ใจง่าย
#Missed call
#รางวัลปลอบใจ
#คิดในใจ
#Help me Please
#ไม่กล้าพอ

* *One Volume 2*
#รวมกันเราอยู่
#โอ้เพื่อนเอ๋ย
#แฟนเก่า
#191
#พรุ่งนี้รวย
#หนักใจ
#ถูกทุกข้อ
#อมยิ้ม
#Go on
#ซื่อ
#ความรู้สึก
#ลูกบอล

### ผลงานเพลงพิเศษ
* เพลง "ของนอกกาย" เพลงประกอบละครเรื่อง *[[สุภาพบุรุษลูกผู้ชาย]]*
* ร่วมขับร้องกับบอดี้สแลม ในเพลง "ปลิดปลิว" ในอัลบั้ม *[[ดัม-มะ-ชา-ติ (อัลบั้ม)|dharmajāti (ดัม-มะ-ชา-ติ)]]*
* ร่วมขับร้องกับธงไชย แมคอินไตย์ ในเพลง "ผู้ต้องหา" ในโปรเจกต์อัลบั้ม *[[มินิมาราธอน]]* ในปี พ.ศ. 2561
* เพลง "คนกลางคืน" เพลงในโปรเจกต์พิเศษ "Play 2 Project" โดยจีนี่ เรคคอร์ด
* เพลง "กระทรวงการคอย" เพลงประกอบละครเรื่อง *วัยรุ่นอลเวง*
* เพลง "หายใจแล้วไปต่อ" เพลงในโปรเจกต์พิเศษ 100x100 โดยจีนี่ เรคคอร์ด
* เพลง "คนไม่เจ้าชู้"

### พิธีกร

### โฆษณา

## รางวัลจากผลงานเพลง
* พ.ศ. 2560 รางวัลเพลงที่ถูกกล่าวถึงมากที่สุด ประจำปี ค.ศ. 2016 เพลง "เชือกวิเศษ" จาก MThai Top Talk-About 2016
* พ.ศ. 2560 รางวัลศิลปินยอดนิยมแห่งปีในยุคดิจิทัล จาก JOOX Thailand Music Awards 2017
* พ.ศ. 2565 รางวัล TOTY Music Awards 2021
** เสนอชื่อเข้าชิง สาขาเพลงยอดนิยมแห่งปี เพลง "รักคนผิด"
** เสนอชื่อเข้าชิง สาขาเพลงศิลปินกลุ่มชายยอดนิยม เพลง "รักคนผิด"

## อ้างอิง

## แหล่งข้อมูลอื่น
* 

หมวดหมู่:ศิลปินสังกัดจีนี่เรคอร์ดส
หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:กลุ่มดนตรีไทยในยุค 2000